'SHAME ON YOU'

Europski zastupnik i jedan od vodećih ljudi IDS-a Ivan Jakovčić na Twitteru je podijelio fotografiju iz Austrije na kojoj se nalazi među cvijećem i to baš na dan kada je počeo štrajk u Uljaniku, a radnici izašli na ulice Pule.

"Jedan veliki pozdrav iz iz Austrije svima koji vole opojno mirisne petunije!", napisao je Jakovčić na Twitteru.

Ta objava nije dobro sjela jednom korisniku koji ga je prozvao za naslikavanje dok se radnici Uljanika bore za svoja radna mjesta.

"Radnici u brodogradilištu nisu dobili plaću i nemaju za kruha, a ti se naslikavaš po Austriji. To su tvoji sugrađani. Tvoji ljudi. Tvoji Istrijani. Shame on you Mr. Jakovcic", napisao je razočarani građanin u komentarima.

Podsjetimo, teške optužbe na Jakovčićev račun za stanje u Uljaniku iznijeli su Bruno Langer i Damir Kajin.